For 10. gang kan kvinderne fra Fortuna Hjørring kalde sig Danmarksmestre efter overbevisende sejr over BSF.

90 nervepirrende minutter. Så meget skulle der til, før spillerne fra Fortuna Hjørring kunne ånde lettet op og kalde sig Danmarksmestre. Efter en overbevisende udebanesejr på 4-0 over BSF. Dermed sætter de nordjyske kvinder en solid streg under, at de gennem en årrække har været Danmarks bedste fodboldspillere – det er 10. gang, titlen ender hos Fortuna Hjørring. Fortuna Hjørrings forspring ned til Brøndby er nu på fem point – og med kun én kamp tilbage, er Fortuna sikret den eftertragtede titlen som Danmarks bedste. Pokalen bliver ganske velfortjent overrakt til spillerne fra Fortuna Hjørring 17, juni, så snart den sidste kamp er fløjtet af.